钦定古今图书集成/理学汇编/学行典/第198卷 > 王大节
## 钦定古今图书集成/理学汇编/学行典/第198卷 > 王大节

按《潞安府志》：“王大节，长治人。父相，嘉靖初商延安，卒
不能归。榇母田方，少遗腹生大节，竭力奉舅姑三十
五年，母亦卒。大节时为诸生，痛父魂沓隔千里，母魂
孤闭九泉，誓构同穴。乃投牒于郡，裹粮徒跣，至延安，
莫识父所瘗处，有高年王万，牙指告仿佛，则旷野无
从得焉。大节叩地号泣，望空稽颡，吁神约漫掷楮钱”
以卜，即从楮钱所至处以求之，果得遗骸石碣存焉。
乃抱尸恸绝，血渗漉入骨，昼夜伏穴中，不避豺虎。扶
榇还乡，与母合葬。隆庆三年，郡邑诸生具列，当道赐
币匾其居。